ອຸ​ດ​ສາ​ຫະ​ກຳ ການ​ທ່ອງ​ທ່ຽວ ໄທ ກ​ຽມ​ພ້ອມ ເພື່ອ​ຢຸດ​ການ​ລະ​ບາດ​ ຂອງ ໄວ​ຣັ​ສ​ໂຄ​ໂຣ​ນາ
ປີ​ກາຍນີ້, ອຸດ​ສາ​ຫະ​ກຳ​ການ​ທ່ອງ​ທ່ຽວ​ຂອງ ໄທ ໄດ້​ຕ້ອນ​ຮັບ​ນັກ​ທ່ອງ​ທ່ຽວ​ຈ າກ​ປະ​ເທດ ຈີນ​ ເກືອບ 11 ລ້​ານ​ຄົນ, ເປັນ​ການ​ຜັກ​ດັນ​ທີ່​ສຳ​ຄັນ ​ຕໍ່​ເສດ​ຖະ​ກິດ​ທີ່​ຝືດ​ເຄືອງ​ ຂອງ​ເຂົາ​ເຈົ້າ.
ປະເທດ ໄທ ໄດ້ປະກາດກໍລະນີໄວຣັສໂຄໂຣນາກໍລະນີທີ 10 ໃນຂະນະທີ່ບັນດາເຈົ້າໜ້າທີ່ລັດຖະບານເວົ້າວ່າ ໂຣກລະບາດດັ່ງກ່າວແມ່ນຍັງຢູ່ພາຍໃຕ້ການຄວບຄຸມ ໃນຂະນະດຽວກັນ, ສາຍການບິນ ເອເຊຍ ຕ່າງໆເຊັ່ນສາຍການບິນ Eastern Airline ຂອງ ຈີນ ແມ່ນກຳລັງພາບັນດາຜູ້ໂດຍສານກັບບ້ານ ຫາຈຸດສູນກາງຂອງໂຣກລະບາດໃນເມືອງ ວູຫານ ຂອງ ຈີນ, ເຖິງແມ່ນຈະມີການຫ້າມບໍ່ໃຫ້ມີຖ້ຽວບິນອອກຈາກຈຸດສູນກາງຂອງໂຣກກໍຕາມ ນັກຂ່າວວີໂອເອ ສຕີຟ ແຊນຝອດ ໄດ້ລົມກັບພະນັກງານຂະແໜງການທ່ອງທ່ຽວ ຄົນເອເຊຍ ແລະ ບັນດາເຈົ້າໜ້າທີ່ລັດຖະບານ ກ່ຽວກັບ ວິກິດການທີ່ກຳລັງເຕີບໂຕຂຶ້ນໃນພາກໃຕ້ຂອງ ໄທ ໃນລະຫວ່າງການສະເຫຼີມສະຫຼອງກຸດ ຈີນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ປີກາຍນີ້, ອຸດສາຫະກຳການທ່ອງທ່ຽວຂອງ ໄທ ໄດ້ຕ້ອນຮັບນັກທ່ອງທ່ຽວຈາກປະເທດ ຈີນ ເກືອບ 11 ລ້ານຄົນ, ເປັນການຜັກດັນທີ່ສຳຄັນຕໍ່ເສດຖະກິດທີ່ຝືດເຄືອງຂອງເຂົາເຈົ້າ ແຕ່ວ່າສັນຍານ ກ່ຽວກັບ ການລະມັດລະວັງຕ່າງໆແມ່ນມີເຫັນຢ່າງຊັດເຈນ ເທົ່າທີ່ເຫັນຈາກພະນັກງານດ້ານການທ່ອງທ່ຽວບາງຄົນ ກ່ຽວກັບ ການແຜ່ລະບາດຂອງໄວຣັສໂຄໂຮນາ ນາງ ຟາດິລາ ເຈຢູ່ແສງ, ພະນັກງານຕ້ອນຮັບການທ່ອງທ່ຽວທີ່ຫາດ ອ່າວນາງ ໄດ້ກ່າວວ່າ “ນັກທ່ອງທ່ຽວບາງຄົນເຫັນໜ້າກາກ ແລະບໍ່ກ້າທີ່ຈະມາເພາະວ່າ ເຂົາເຈົ້າຄິດວ່າຂ້າພະເຈົ້າບໍ່ສະບາຍ ແຕ່ຕອນນີ້ເຂົາເຈົ້າເຂົ້າໃຈສະຖານະການແລ້ວ ຂ້າພະເຈົ້າໃສ່ໜ້າກາກ ເພື່ອປ້ອງກັນຕົນເອງ ບໍ່ແມ່ນຍ້ອນຂ້າພະເຈົ້າບໍ່ສະບາຍ ຕອນນີ້ ເມື່ອຂ້າພະເຈົ້າເຫັນລູກຄ້າຄົນ ຈີນ ຂ້າພະເຈົ້າກໍບໍ່ເປັນຫຍັງ ແລະ ຂ້າພະເຈົ້າກໍບໍ່ປະຕິເສດເຂົາເຈົ້າ ເພາະວ່າຂ້າພະເຈົ້າເປັນຄົນໃຫ້ການບໍລິການ ” ເຖິງແມ່ນຈະມີການຫ້າມປະຊາຊົນອອກຈາກເມືອງວູຫານ ແລະ ເມືອງອື່ນໆທີ່ຢູ່ໃກ້ຄຽງຂອງ ຈີນ ກໍຕາມ, ສາຍການບິນບາງບໍລິສັດ ກໍຍັງພາຜູ້ໂດຍສານກັບບ້ານໄປຫາຄອບຄົວຂອງເຂົາເຈົ້າໃຈວັນຈັນວານນີ້ຢູ່ ທ້າວ ສາງ ລັອງ, ຜູ້ນຳພາການທ່ອງທ່ຽວໃນເມືອງ ວູຫານ ໄດ້ກ່າວວ່າ “ຂ້າພະເຈົ້າມີແຕ່ຈະຢູ່ບ້ານໃນເວລານີ້ ເພາະວ່າສະຖານະການມັນຍັງຮຸນແຮງຢູ່ຂ້າງນອກ ສະນັ້ນຂ້າພະເຈົ້າມີຄວາມເປັນຫ່ວງ ກ່ຽວກັບ ບັນຫານີ້ຫຼາຍ ແລະ ຄອບຄົວຂອງຂ້າພະເຈົ້າກໍເຊັ່ນກັນ ” ເຖິງແມ່ນຈະມີຈຳນວນຜູ້ຕ້ອງສົງໄສຂອງກໍລະນີໄວຣັສເພີ່ມຂຶ້ນ ພ້ອມກັບຂ່າວທີ່ວ່າ ໄວຣັສດັ່ງກ່າວສາມາດບໍ່ສະແດງອາການໄດ້ເຖິງ 14 ວັນກໍຕາມ, ບັນດາເຈົ້າໜ້າທີ່ຍັງຄົງໝັ້ນໃຈວ່າ ວິກິດ ການນີ້ແມ່ນຍັງຢູ່ພາຍໃຕ້ການຄວບຄຸມຢູ່ ທ່ານ ວິດທະຍາ ວັດທະນະ ຣຽງໂຄວິດ, ຜູ້ອຳນວຍການດ້ານສາທາລະນະສຸກຈັງຫວັດ ກະບີ່ ໄດ້ກ່າວວ່າ “ເວລານີ້ ພວກເຮົາແມ່ນຢູ່ທີ່ລະດັບສອງຈາກຫ້າ ຖ້າມັນມີການການສົ່ງຕໍ່ໄວຣັສຈາກຄົນຫາຄົນເພີ່ມຂຶ້ນໃນ ໄທ, ພວກເຮົາຈະນຳເອົາລະດັບອັນຕະລາຍຂຶ້ນ ” ໃນເວລາດຽວກັນ, ບັນດາຜູ້ນຳພາການທ່ອງທ່ຽວຕາມລະດູການຜູ້ທີ່ໄດ້ປະສົບກັບຜົນກະທົບທາງດ້ານການເງິນທີ່ຮຸນແຮງ ຈາກວິກິດການໂຣກ SARS ໃນປີ 2003 ເວົ້າວ່າ ຄວາມປອດໄພຕ້ອງມາກ່ອນລາຍໄດ້ ທ່ານນາງ ສຸນາດ ສຣີມາດ, ຜູ້ນຳພາການທ່ອງທ່ຽວ ໄດ້ກ່າວວ່າ “ເຈົ້າຂອງບໍລິສັດທ່ອງທ່ຽວຄວນເຂົ້າໃຈ ກ່ຽວກັບ ສະຖານະການນີ້ ຖ້າພວກເຮົາມີແຕ່ເປັນຫ່ວງ ກ່ຽວກັບ ລາຍໄດ້ຂອງປະເທດ ຫຼື ທຸລະກິດ ຫຼື ແມ່ນກະທັ້ງສຳລັບຂ້າພະເຈົ້າເອງ, ມັນບໍ່ແມ່ນສິ່ງທີ່ຖືກຕ້ອງທີ່ຈະມາເປັນຫ່ວງ, ບໍ່ເຊັ່ນນັ້ນ ສິ່ງບໍ່ດີຕ່າງໆກໍຈະເກີດຂຶ້ນ